
Бургас 92,5 MHz, Царево 91,7 MHz, Малко Търново 98,9 MHz, Елхово 106 MHz, Ямбол и Сливен 91,9 MHz.


ДО: РУО БУРГАС
НА ВНИМАНИЕТО НА: 
Г-ЖА ПЕТЯ ПЕТРОВА
НАЧАЛНИК РУО БУРГАС
КОПИЕ ДО: ДИРЕКТОРИТЕ НА УЧИЛИЩА В БУРГАСКА ОБЛАСТ

„ПО СТЪПКИТЕ НА АПОСТОЛА”
ТЪРЖЕСТВЕНА КАМПАНИЯ НА БНР БУРГАС
СЪС СЪДЕЙСТВИЕТО НА ОБЩИНА БУРГАС И РУО БУРГАС
 
 	Уважаема г-жо Петрова,
Уважаеми директори,

Тази година се навършват 150 години от гибелта на един от символите на българската свобода – Васил Левски. Юбилейната годишнина е възможност отново, да си припомним и разкрием личността на Апостола, революционната му дейност, значението на неговите идеи и дълбоката им актуалност в нашето съвремие, като стимулираме българското общество за творческо и иновативно осмисляне на делото на Васил Левски, на неговите сподвижници и последователи.
БНР Бургас организира кампания „По стъпките на Апостола“, която включва редица инициативи, с кулминация празничен концерт „По стъпките на Апостола“ на 28 февруари, от 18.00 часа, в залата на културен дом на НХК.
Като част от кампанията БНР Бургас обявява:

Конкурс за рисунка на тема: „Левски през моите очи“
Регламент
В конкурса за рисунка, могат да участват деца на възраст от 7 до 18 г., които са разделени на 3 възрастови групи:
- I възрастова група - от 7 до 10 г.;
- II възрастова група - от 11 до 14 г.
- III трета възрастова група - от 15 до 18 г.
Всеки участник има право да участва с една творба. 
Формат на рисунките: 35/50 см или 50/70 см /посоченият размер е без паспарту/
Техника на изпълнение: без ограничения /моливи, пастели, флумастери, водни, маслени бои, смесена техника, колаж/.
Творбите се предават в завършен вид с паспарту и опция за окачване. 
На гърба на рисунките трябва да бъде изписана следната информация:
- трите имена, възраст, училище, телефон или e-mail за връзка;
Срок за подаване на рисунките: 20.02.2023 г. 
Адрес: Бургас, ул. “Филип Кутев” 2, БНР Бургас.
Награждаване: 28.02.2023 г., 18.00 часа, на празничен концерт в културен дом на НХК Бургас.
Жури: Добрин Вътев – ДБХ Бургас, Кирил Костадинов - БНР Бургас, Пенка Седларска – изкуствовед, Мариана Рачева - БНР Бургас.
Имената на победителите ще бъдат обявени на 24.02.2023 г.
Рисунките ще бъдат изложени във фоайето на НХК на 28.02.2023 г. 
	
	Оставам на разположение за всякакви въпроси и коментари. 

С пожелание за успешна съвместна работа,

Мариана Рачева - мениджър реклама
БНР Бургас
0882 709 230, 056/ 894 006
e-mail: racheva@bnr.bg
	
	

	11.01.2023 г., Бургас		

